Diari Oficial de la Generalitat Valenciana


Sumari del DOGV 5336, del 31-08-2006 (2006/9594)

RESOLUCIÓ de 13 de juliol de 2006, per la qual es declara àrea de rehabilitació d'escassos recursos el grup santa fèlix de Manises (València).
----------------------------------------------------------------------------------------------------------------------------------------------

### Dades del document

Número de DOGV
:   5336

Data del DOGV
:   31-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/9594


Data del document
:   13-07-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Manises
    * habitatge social
    * construcció urbana

RESOLUCIÓ de 13 de juliol de 2006, per la qual es declara àrea de rehabilitació d'escassos recursos el grup santa fèlix de Manises (València). [2006/9594]  
Per Resolució d'aquesta Direcció General, en data 23 de setembre de 2005, es declara el grup d'habitatges Santa Fèlix de Manises (València) com a grup d'escassos recursos, i es designa l'Ajuntament de Manises com a ens gestor.  
El conjunt d'edificis està format per 260 habitatges distribuïts en 2 blocs de 50 habitatges i en 2 blocs de 80 habitatges. Va ser construït, a mitjan anys 50, per l'Obra Sindical de la Llar i Arquitectura. Se situen en el terme municipal de Manises, c/ Francisco Valldecabres números del 10 al 34 i c/ Miguel Suria, números de l'1 al 26, al nord-oest de la ciutat.  
Les obres que es pretenen realitzar tenen com a objecte l'adequació funcional de la totalitat dels edificis que constituïxen el grup, comprenent la modernització de les instal·lacions, substitució de les fusteries, reparació de cobertes i restauració de façanes.   
De conformitat amb l'informe tècnic adjunt i l'article 18, punt 1, del Decret 81/2006, de 9 de juny, del Consell que establix la possibilitat de declarar com a àrees de rehabilitació, els edificis, grups o conjunts d'habitatges de disseny unitari, destinats a residència habitual i permanent d'usuaris amb escassos recursos econòmics, sobre els quals siga necessari realitzar i programar intervencions amb l'objecte de promoure la rehabilitació integral per trobar-se en procés de degradació o per trobar-se afectats de qualsevol tipus de patologia, a fi de garantir el compliment dels requisits bàsics de seguretat i funcionalitat així com els derivats d'aquestes que afecten l'habitabilitat i on es faça necessària la intervenció subsidiària de l'administració, resolc:  
Declarar com a Àrea de Rehabilitació d'Escassos Recursos el grup d'habitatges Santa Fèlix de Manises format per 260 habitatges, segons preveu l'article 18 del Decret 81/2006, de 9 de juny, del Consell atesos els requisits i limitacions que s'hi establixen, i l'Ajuntament de Manises ha sigut designat com a ens gestor per Resolució de data 23-9-2005,.  
La present resolució s'adequarà als requisits per a l'obtenció de les qualificacions provisional i definitiva de l'actuació, i la quantia de l'ajuda a càrrec dels fons de la Generalitat, serà determinada en la seua liquidació final, de conformitat amb el Decret 81/2006, de 9 de juny, del Consell de la Generalitat.  
València, 13 de juliol de 2006.. El director general d'habitatge i projectes urbans: Bernabé Bueno Miralles.